દિલ્હીની એક 16 વર્ષની છોકરીને જબરદસ્તીથી દેહ વ્યાપારનાં ધંધામાં ધકેલી દેવામાં આવી હતી, અને તને જ કારણે મનાલીમાં ચાલી રહેલા મોટા સેક્સ રેકેટ પરથી પરદો હટી શક્યો છે. મળેલી માહિતી અનુસાર પીડિતાને તેની સગી માતાએ જ દલાલોના હાથે વેંચી હતી. જેના બદલામાં તે દલાલો પાસેથી એક મહિનાનાં 40 હજાર રૂપિયા ખંખેરતી હતી. આ છોકરીએ પોલીસને જણાવ્યું કે ગયા મહિને દલાલ એને લઇને મનાલી આવ્યા હતા. શનિવારે જ્યારે તેમણે છોકરીને એક ગ્રાહક પાસે મોકલી ત્યારે છોકરી ત્યાંથી ભાગવામાં સફળ થઇ અને સીધી જ નજીકની કોઈ હોસ્પિટલે પહોંચી ગઇ હતી. હોસ્પિટલનાં સ્ટાફની મદદથી બાળકોની મદદ કરતી હેલ્પલાઇન 1098 પર ફોન કરવામાં આવ્યો હતો. માહિતી મળતાની સાથે જ પોલીસે આઇપીસીની વિવિધ કલમો અંતર્ગત કેસ દાખલ કરી લીધો.